това потвърждава, че запазването на действащите антидъмпингови мерки не оказва сериозно въздействие върху ползвателите. Неколцина ползватели дори се изказаха в подкрепа на продължаването на действието на мерките.
 (202)
 Няколко заинтересовани страни заявиха, че, както в процедурата относно феросилиций (15), оценката на въздействието на мерките за ползвателите следва да обхване целия период на прилагане на мерките, тъй като ползвателите понасят дългосрочни кумулативни отрицателни последици, непропорционални на всички потенциални или действителни ползи за производителите от Съюза.
 (203)
 В това отношение следва да се отбележи, че въпреки че мерките са в сила от 1990 г., ползвателите успешно са поели увеличението на разходите си и са продължили да бъдат рентабилни. В допълнение, в рамките на първоначалното разследване и във всички прегледи с оглед на изтичане на срока на действие, проведени във връзка с него, Комисията направи оценка на въздействието на антидъмпинговите мерки върху ползвателите. Във всички тези случаи Комисията стигна до заключението, че няма вероятност запазването на антидъмпинговите мерки да окаже сериозно въздействие върху ползвателите в Съюза. Освен това настоящата оценка потвърди това заключение въз основа на реалното въздействие на мерките. Поради това твърдението бе отхвърлено.
 (204)
 След разгласяването се отзоваха още четирима ползватели на продукта, предмет на прегледа, като трима от тях са свързани с един от оказалите съдействие ползватели, предоставили отговори на въпросника. Един от тях обаче се намира в Бразилия и поради това не се счита за заинтересована страна в рамките на настоящото разследване. Тези дружества бяха против запазването на действащите антидъмпингови мерки.
 (205)
 В допълнение, след разгласяването неколцина ползватели заявиха, че капацитетът им за поемане на разходите за мерките и запазване на рентабилност е достигнал своя максимум. Освен това те твърдяха, че тези ползватели са показали и доказали, че не съществуват други потенциални технологични подобрения на продукта и че занапред не могат да бъдат поемани повече допълнителни разходи.
 (206)
 Както е обяснено в съображение 198, оказалите съдействие ползватели са произвеждали голямо разнообразие от продукти, включващи продукта, предмет на прегледа, и делът на разходите за волфрамов карбид в общите производствени разходи варира значително от един ползвател към друг, т.е. между 6 % и 50 % в зависимост от вида на завършените продукти. Макар да не е изключено рентабилността да варира в зависимост от продукта, бе установено, че по-голямата част от оказалите съдействие ползватели са реализирали печалба през разследвания период в рамките на прегледа; някои от тях — повече от 15 %. Поради това твърдението се отхвърля.
 (207)
 На тази основа Комисията стигна до заключението, че по отношение на въздействието върху ползвателите няма никакви индикации, че запазването на мерките ще окаже значителен негативен ефект върху тяхната дейност.
 5.3. Интерес на доставчиците
 (208)
 Десет дружества на пазара нагоре по веригата се отзоваха и заявиха подкрепата си за запазването на мерките. Четири от тях са минни дружества и производители на волфрамов концентрат, които доставят за промишлеността на Съюза.
 (209)
 Останалите шест дружества са доставчици на материали за рециклиране за промишлеността на Съюза. Те заявиха, че прекратяването на дейността на промишлеността на Съюза ще окаже значително негативно въздействие върху дейността им, тъй като те ще